Malayalam Subtitles are best viewed in Media Player Classic, KM Player
ഓപ്പൺഫ്രെയിം,പയ്യന്നൂർ
മലയാളം പരിഭാഷ : ടി പി സക്കറിയ
A film by AKIRA KUROSAWA
RHAPSODY IN AUGUST (ആഗസ്തിലെ കാവ്യം)
A Kurosawa Production
Presented by Feature Film Enterprise 2
Executive Producer: Toru Okuyama
Producer: Hisao Kurosawa
From the novel by Kiyoko Murata
Associate Director: Ishiro Honda
Associate Producers: Mike Y. Inoue, Seikichi lizumi
Photography: Takao Saito, Masaharu Ueda
Art Direction: Yoshiro Muraki Lighting: Takeji Sano
Recording: Kenichi Benitani Costumes: Kazuko Kurosawa
Music: From Schubert and Vivaldi and by Shinichiro Ikebi
With
Sachiko Murase
Hidetaka Yoshioka - Tomoko Ontakara Mie Suzuki - Mitsunori Isaki
Hisashi Igawa - Toshie Negeshi Choichiro Kawarasaki - Namuri Kayashima
and Richard Gere
Written and Directed by Akira Kurosawa
അതൊരുതരം രസമുള്ള അവധിക്കാലമായിരുന്നു.
വിചിത്രമായകാര്യങ്ങൾമാത്രം സംഭവിക്കുകയണെന്ന് തോന്നി
ആ--ആൺകുട്ടി---ഒരു...റോസ്സാപ്പൂവിനെ--കണ്ടൂ....
ആ ഓർഗൺ അവിടെ വച്ചേക്ക്! നീ അത് വായിക്കാൻ ശ്രമിക്കുന്തോറും മോശമാവുകയേഉള്ളൂ
ഞാനിത് വായിക്കും.ഉറപ്പായും.
ഞാൻ ഈ കോളേജിൽ ചേർന്നു.
അങ്ങനെ അവസാനം ഞാൻ പരീക്ഷാനരകത്തിൽ നിന്ന് രക്ഷപ്പെടും.
ഞാൻ തീരുമാനിച്ചു കഴിഞ്ഞു
ഈ സമ്മർ വെക്കേഷനിൽ ഞാൻ വേറൊന്നും പഠിക്കില്ല..ഉറപ്പായും.
എനിക്ക് ഇഷ്ടം പോലെ സമയം കിട്ടും.ഉറപ്പായും.
ഓ..ഇതാ,വീണ്ടും താതിയോവിന്റെ "ഉറപ്പ്" ഇപ്പോൾ തന്നെ നീ മൂന്നുതവണ പറഞ്ഞുകഴിഞ്ഞു.
ഇതാ..ഹവായിൽ നിന്നുള്ളൊരു കത്ത്.
ഫോട്ടോസ്സുമുണ്ട്..കൂടെ
നമുക്ക് നോക്കാം
" ഒരു കാര്യം നിങ്ങളെ അറിയിക്കുന്നതിൽ എനിക്ക് അതിയായ സന്തോഷമുണ്ട്
ഹോണലുലു എയർപോർട്ടിൽ വെച്ച് ഞങ്ങളെ… സുസ്സുജിറോയുടെ മകന്റെ കുടുംബം സ്വീകരിച്ചു
ഡാഡിക്ക് എന്തോ പറയാനുണ്ട്
സുസ്സുജിറോയുടെ മരിച്ചുപോയ ഭാര്യ അമേരിക്കക്കാരിയാണെന്ന് ഞങ്ങൾ മനസ്സിലാക്കി
എന്നാൽ അതിലും ഞങ്ങളെ അൽഭുതപ്പെടുത്തിയത്...
കുടുംബത്തിലെ എല്ലാവരും.... നൂറുശതമാനവും അമേരിക്കൻസാണ് എന്നതാണ്.
ഓഹ്..അൽഭുതം!
ഓഹ്…ഇത് കാഡിലാക് ലിമോസ്സിൻ(അമേരിക്കൻ ആഡംബര കാർ) തന്നെ!
അദ്ദേഹത്തിന്റെ മകൻ ക്ലാർക്ക്...ഭാര്യ നതാലിയ
അവരുടെ മക്കൾ മൈക്കിളും എമിലിയും
ഈ മൈക്കിളും എമിലിയും നമ്മുടെ അതേ പ്രായമാണെന്ന് തോന്നുന്നു
നോക്ക്..എമിലി ഒരു സുന്ദരിയാണ്
-- താതിയോ,..നീ അവളെ നോട്ടമിടുകയാണോ? - വിഡ്ഡിത്തം
" എല്ലാവരും കൊഞ്ഞയോടെയാണെങ്കിലും ജാപ്പനീസ്സ് സംസാരിച്ചു.. അത് ഞങ്ങൾക്ക് ആശ്വാസമേകി
അഛന്റെ ഇംഗ്ലീഷ് കേട്ടിട്ട് അവരെന്ത് കരുതീട്ടുണ്ടാവുമോ...എന്തോ!
"ഏകദേശം ഇരുപതു മിനിറ്റോളമുള്ള സുഖകരമായ യാത്രയ്ക്കു ശേഷം
"ഞങ്ങൾ സുസ്സുജിറോയുടെ വീട്ടിലെത്തി.
ശയ്യാവലംബിയായ സുസ്സുജിറോയെ ഞങ്ങൾ കണ്ടു
അദ്ദേഹം മുത്തശ്ശിയുടെ മൂത്തസഹോദരനാണോ..?
ഞങ്ങൾ കരുതിയതിനെക്കാൾ ഏറെ മെച്ചമായിരുന്നു സുസ്സുജിറോയുടെ ആരോഗ്യസ്ഥിതി
"ഞങ്ങളെ കണ്ടതിൽ അദ്ദേഹത്തിന്ന് സന്തോഷമായി അദ്ദേഹം ഞങ്ങളുടെ കൈകൾ ചേർത്തുപിടിച്ചു
കുറേ നേരം ഞങ്ങളെ പിടിച്ചുനിർത്തി
പക്ഷേ...മുത്തശ്ശി വരാഞ്ഞതിൽ അദ്ദേഹം ഏറെ നിരാശനായിരുന്നു
"എന്താണ് മുത്തശ്ശിക്ക് പ്രശ്നമെന്ന് അദ്ദേഹം ആവർത്തിച്ചു ചോദിച്ചു
എന്തുമറുപടി നൽകണമെന്നറിയില്ലായിരുന്നു ഞങ്ങൾക്ക്
മുത്തശ്ശി ഒന്നും പറയാതിരുന്നതുകൊണ്ടാണ്
മുത്തശ്ശിക്കുവേണ്ടി ഞങ്ങൾ സുസ്സുജിറോയെ കാണാൻ വന്നത്
" അത് ചെയ്യാൻ പാടില്ലാത്തതായിരുന്നു
"മുത്തശ്ശിയുമായി രക്തബന്ധമുണ്ടെന്നതു ശരിതന്നെ
എന്നാൽ സുസ്സുജിറോയെ സംബന്ധിച്ച് ഞങ്ങൾ അന്യരാണ്
"അദ്ദേഹത്തിന് കാണേണ്ടത് മുത്തശ്ശിയെയാണ്... ബോംബിനെഅതിജീവിച്ച ഏകകുടുംബാംഗത്തെ..
അദ്ദേഹത്തിന്റെ സഹോദരിയെ നമ്മുടെ മുത്തശ്ശിയെ
മുത്തശ്ശിക്ക് പകരമാവില്ല ഞങ്ങൾ
" സുസ്സുജിറോ അല്പനേരത്തേക്ക് കണ്ണടിച്ചിരുന്നു
പിന്നീട് കണ്ണുതുറന്നുകൊണ്ടുപറഞ്ഞു:
നിങ്ങടെ മുത്തശ്ശിയും കൂടി. സമ്മർവെക്കേഷനിൽ
പേരക്കുട്ടികളെയും കൂട്ടി എന്നെ കാണാൻ വരണമായിരുന്നു
അദ്ദേഹം പറഞ്ഞു: "അപ്പഴേ നമുക്കെല്ലാവർക്കും സന്തോഷമാകൂ
അതൊരു നല്ല ഐഡിയ ആണ് അദ്ദേഹം പറഞ്ഞതു പോലെ ചെയ്യാം"
- നമ്മൾ പോകുന്നു - ഹവായിലേക്ക്
"അതൊരു നല്ല ഐഡിയയാണെന്ന് എനിക്കും തോന്നുന്നു.
"മുത്തശ്ശീ, അതിനെക്കുറിച്ച് ഒന്നുകൂടിആലോചിക്ക്
നാഗസ്സാക്കിയിൽനിന്ന് ടോക്കിയോയിലേക്കുള്ള ദൂരത്തെ അപേക്ഷിച്ച്
"ഹവായിലേക്കുള്ള യാത്ര അത്ര ദീർഘമൊന്നുമല്ല
അതു ശരിയാണ്
"അനുകൂലമായ തീരുമാനത്തിനുവേണ്ടി ഞാൻ യാചിക്കുന്നു
"ദയവായി പേരക്കുട്ടികളോടൊപ്പം ഹവായിയിലേക്ക് വരൂ..
"സുസ്സുജിറോയെ കാണൂ
"പരിഗണിക്കുമെന്ന വിശ്വാസ്സത്തോടെ തദാവോ,."
മുത്തശ്ശീ, അതൊരു നല്ല ഐഡിയയാണ് പോകണം.ഉറപ്പായും
- എല്ലാരും ഹവായിയിലേക്ക്! - അടിപൊളിയായിരിക്കും!
- ഈ വെക്കേഷൻ വലിയ സംഭവമാകും. -പോകാം മുത്തശ്ശീ… നമുക്ക് പോകാം,പ്ലീസ്സ്
നിക്ക്! എന്റെ അമ്മയും എന്തോ എഴുതിയിട്ടുണ്ട്
"പ്രിയപ്പെട്ട മുത്തശ്ശീ, സുസ്സുജിറോ ഞങ്ങളോട് അദ്ദേഹത്തിന്റെ വീട്ടിൽ തങ്ങാൻ പറഞ്ഞു
" ഹോട്ടലിൽ താമസ്സിക്കുന്നത് ശരിയല്ലെന്ന് സൂചിപ്പിച്ചു
" അദ്ദേഹത്തിന്റെ ആതിഥ്യം സ്വീകരിക്കാൻ ഞങ്ങൾ തീരുമാനിച്ചു.
"ഇതൊരു, ഗംഭീരമായ വലിയവീടാണ്.
"ഞങ്ങൾ എല്ലായിടവും കയറിയിറങ്ങുകയാണ്
"ഗാർഡൻ മനോഹരമാണ് കടൽത്തീര-പുറംകാഴ്ച്ച അതിലേറെ രസകരം
"മുത്തശ്ശി ദയവായി ഇവിടെ വരണം .--എന്ന് യോഷി
നോക്ക്! ഇതൊരു ആഢംബരക്കൊട്ടാരം തന്നെ
ഇതൊരു ഗ്രാന്റ് ഹോട്ടൽ പോലെയുണ്ട്
ഇതാ..മറ്റൊരു കത്ത്. ഇത് സുസ്സുജിറോയുടെ മകൻ ക്ലാർക്കിന്റെതാണ്
ഇത് കതകാന (katakana) ലിപിയിൽ എഴുതിയതാണ്
ഇതാ.. കാണുന്നില്ലേ ?
"പ്രിയപ്പെട്ട അമ്മായീ
"ഞാൻ നിങ്ങളുടെ മൂത്ത സഹോദരന്റെ
"മകനാണ്
"സുസ്സുജിറോ ഹാരുണോ.
"എന്റെ പിതാവ്
ജപ്പാനിൽ നിന്നു വന്ന നാൾ മുതൽ
1920-കൾ മുതൽക്കിങ്ങോട്ട്
"ഇത്രയും കാലം ഞങ്ങളുടെ പൈനാപ്പിൾ തോട്ടത്തിലാണ് കഴിഞ്ഞത്.
"താമസിയാതെ അദ്ദേഹം മരിക്കും ഒരു അമേരിക്കക്കാരനായിത്തന്നെ
"ഈ വലിയ തോട്ടം എനിക്ക് വിട്ടുതന്നുകൊണ്ട്
അദ്ദേഹമിപ്പോൾ നിങ്ങളെ കാണണമെന്ന് ആഗ്രഹം പ്രകടിപ്പിക്കുന്നു
മരിക്കുന്നതിനുമുൻപ് ഇളയ സഹോദരിയെ കാണണമെന്ന്
ദയവായി ഇവിടേക്ക് വരൂ എന്റെ പിതാവിനെ കാണൂ
"നിങ്ങളുടെ സ്വന്തം---ക്ലാർക്ക്"
ഇത് സങ്കടപ്പെടുത്തുന്ന ഒരു കത്താണ്.!
അതേ..
പറയൂ..മുത്തശ്ശീ,.നമുക്ക് ഹവായിലേക്ക് പോകാം
കത്തിൽ പറഞ്ഞകാര്യങ്ങളെല്ലാം കേട്ടില്ലേ ഇനി പോകാതിരിക്കുന്നത് മര്യാദയല്ല
പക്ഷേ, എന്നാലും.. ഇതെല്ലാം വളരെ വിചിത്രമായി എനിക്ക് തോന്നുന്നു
അയാൾക്ക് അബദ്ധംപിണഞ്ഞിരിക്കാനാണ് സാധ്യത
നിർത്തിയാട്ടെ… മുത്തശ്ശി ഒരു കോടീശ്വരിയാണെങ്കിൽ.
സഹോദരനാണെന്ന് അവകാശപ്പെട്ടു വന്നയാൾ ഒരു തട്ടിപ്പുകാരനാണെന്ന് തീർച്ചപ്പെടുത്താം
പക്ഷേ ഞാൻ വാതുവയ്ക്കാം ഒരു വിഡ്ഡിയും....
ദരിദ്രയായ ഒരു വൃദ്ധ തന്റെ സഹോദരിയാണെന്ന് കളവുപറയുകയില്ല.
ഒന്നാമതായി..,ഈ പറഞ്ഞ ആളുകളെല്ലാം പണക്കാരാണ്
സുസ്സുജിറോ ഹാരുണോ...
തീർച്ചയായും എന്റെ കുടുംബനാമം ഹാരുണോ എന്നാണ്.
പക്ഷേ സുസ്സുജിറോ എന്ന പേര് ഓർക്കാനേ കഴിയുന്നില്ല
അതെന്തായാലും...ഞാനൊരു ദരിദ്രകുടുംബത്തിൽ ജനിച്ചവളാണ് കുട്ടികളുടെ കാര്യത്തിൽ മാത്രമാണ് ഞങ്ങൾ സമ്പന്നർ
എനിക്ക് പത്തിലധികം സഹോദരങ്ങളുണ്ട്.
പത്തിലധികം..!!!
കൂടാതെ...ഇയാൾ ഒരമേരിക്കക്കാരനാണ് അങ്ങനെയല്ലേ?
- ഒരമേരിക്കക്കാരനെങ്ങനെയാണ് എന്റെ വല്ല്യേട്ടനാവുക? - അത് കത്തിൽ വ്യക്തമാക്കിയിട്ടുണ്ടല്ലോ
അദ്ദേഹം ഹവായിലെത്തിയത് ഒരു കുടിയേറ്റക്കാരനായിട്ടാണ്... പിന്നീട് പൗരത്വം നേടുകയായിരുന്നു
അദ്ദേഹം ഒരമേരിക്കൻ പൗരനാണെങ്കിൽകൂടി
മുത്തശ്ശിയുടെ സഹോദരൻ തന്നെയാണ്
ഈ കക്ഷി, സുസ്സുജിറോ… മുത്തശ്ശിയുടെ ഏറ്റവുംമൂത്തസഹോദരനായിരിക്കണം
ശരിയല്ലേ...? അല്ലെങ്കിൽപിന്നെ അയാളെന്തിന് മുത്തശ്ശിയെ കണ്ടെത്താൻ ശ്രമിക്കണം?
എനിക്കറിയാം
നിങ്ങളെന്താണുദ്ദേശിക്കുന്നതെന്ന്…പക്ഷേ
നോക്ക്… അമരപ്പയർ കഴിക്കാൻ..സമയമായി
ശരിക്കും ദുർവാശിക്കാരി തന്നെ
"ആർക്കുവേണം ഇതെല്ലാം!" ഇവിടെ ഒരു ടീവി പോലുമില്ല
ഒരു റഫ്രിജറേറ്റർവാങ്ങണമെന്ന് എത്രമാത്രം യാചിച്ചു..?
വാഷിങ്ങ് മെഷീൻ വാങ്ങില്ലെന്ന് ശപഥം ചെയ്തിരിക്കയാ
" ഉപകരണത്തിന്റെ സഹായമില്ലാതെ. സ്വയം അലക്കണം.," അവർ പറയുന്നു
ഒരു കല്ലുതല തന്നെ... അതിന്ന് പുറത്ത് ഈറ്റ കൊണ്ടുള്ള ഒരു മറ
നല്ലരുചിയുണ്ടല്ലോ…ശരിക്കും ഹ്യദ്യം
നിങ്ങളെല്ലാവർക്കുമൊപ്പം കഴിക്കുമ്പോഴാണ്.. ഭക്ഷണത്തിന് കൂടുതൽ രുചി
മുത്തശീ
നാളെതൊട്ട് ഇവളെ ഭക്ഷണമുണ്ടാക്കാൻ വിട്
എല്ലാവർക്കും അതാണു നല്ലത് …എനിക്കുറപ്പുണ്ട്
നിങ്ങൾക്കും ജോലി എളുപ്പമാകും മുത്തശ്ശീ
എന്നെക്കുറിച്ചോർത്ത് നിങ്ങൾ വിഷമിക്കണ്ട
ചുരുക്കിപ്പറഞ്ഞാൽ,മുത്തശ്ശീ
നിങ്ങടെ പാചകം…. ഞങ്ങളെ വല്ലാതെ നിരാശപ്പെടുത്തുന്നു
ശരിക്കു പറഞ്ഞാൽ….നിങ്ങളുടെ ടേസ്റ്റ് ഞങ്ങൾക്ക് തീരെ പിടിക്കുന്നില്ല
ഞാനുദ്ദേശിച്ചത്.. മസാലയില്ലാതെ പുഴുങ്ങുന്നത്…അറപ്പിക്കുന്നത്
ക്ഷമിക്കണം മുത്തശ്ശീ, പറയാതിരിക്കാൻ വയ്യ
മത്തങ്ങീം അമരപ്പയറും മത്തങ്ങീം ചിക്കനും
സോയാസോസ്സുചേർത്ത് എല്ലാം അവിയൽ പരുവത്തിൽ ഏതു കഷ്ണമാണെന്ന് പറയാൻപറ്റാത്ത നിലയിൽ
- എല്ലാം ഇരുണ്ടനിറം കൊഴുത്തത്..ഉപ്പിന്റെ കട്ട - താതിയോ!
മുത്തശ്ശിക്ക് വെപ്പുപല്ലുൢള്ളതുകൊണ്ടാ പാചകം കുഴമ്പുരൂപത്തിലാക്കുന്നത്
എല്ലാം സോഫ്റ്റായാലേ മുത്തശ്ശിക്ക് തിന്നാനാവൂ
- പക്ഷേ ഞങ്ങൾക്കാർക്കും വെപ്പുപല്ലില്ലല്ലോ. - ഷിഞ്ചിറോ!
ഷിഞ്ചിറോ.. നീ കൊള്ളാം! നന്നായിപ്പറഞ്ഞു
അതു ശരിയാണ്.. നീ കാരണമാണ്
നാളെ മുതൽ ഊണുമേശയുടെ മുൻപിൽ ആശ്വാസ്സത്തോടെയിരിക്കാം..
തീറ്റ എന്നൊരു വിചാരം മാത്രമേ ഉള്ളോ?
അങ്ങനെ എളുപ്പത്തിൽ രക്ഷപ്പെടണ്ട. നാളെ, നമ്മൾ നാഗസാക്കിയിൽ ഷോപ്പിങ്ങിന്നു പോകയാണ്
- നീയും കൂടി വരുന്നുണ്ട് ഷിഞ്ചിറോ - എന്നെ കണക്കാക്കണ്ട
ഹവായിയിലേക്ക് പോകണമെന്ന് മുത്തശ്ശിയെ ബോധ്യപ്പെടുത്താനുള്ള ഒരുഗ്രൻ പരിപാടി എന്റെ മനസ്സിലുണ്ട്
അതേ.! ഈ വെക്കേഷനിലെ മുഖ്യപരിപാടി അതാണ്
നമ്മൾ ഹവായിലേക്ക് പോകും ! ഉറപ്പായും! നമുക്ക് ഒന്നിച്ചുനിൽക്കാം!
ഭാഗ്യം വാതിലിൽ മുട്ടിവിളിക്കയാണ്
ഈ മനോഹരമായ നാഗസാക്കി നഗരത്തിന്റെ ഉള്ളിൽ
മറ്റൊരു നാഗസാക്കിയുണ്ട്... ഒരു ആറ്റം ബോംബ് കൊണ്ട് അപ്രത്യക്ഷമായ മറ്റൊരു നാഗസാക്കി.
നാഗസാക്കിയിൽ ബോംബുവർഷിച്ചപ്പോൾ നമ്മുടെ മുത്തശ്ശൻ മരിച്ചു,അല്ലേ?
- അതെ. - നമ്മുടെ മുത്തശ്ശി എങ്ങനെയാണ് രക്ഷപ്പെട്ടത്?
മലയുടെ പിറകിലുള്ള വീട്ടിലായിരുന്നു മുത്തശ്ശി അപ്പോൾ, ബോംബ് പൊട്ടിയതിന്റെ 10 കിലോമീറ്റർ അകലെ
പക്ഷെ മുത്തശ്ശി എന്നോട് പറഞ്ഞത് അവരുടെ മുടി ഇങ്ങനെയായത് ബോംബിന്റെ ഫലമാണെന്നാണ്...
അത് ആ ദിവസം മുത്തശ്ശി മുത്തശ്ശനെ തേടി നാഗസ്സാക്കിയിൽ വന്നതിന്റെ ഫലമാണ്.
മുത്തശ്ശൻ പഠിപ്പിച്ച സ്കൂളിനടുത്തായിരുന്നു ബോംബുസ്ഫോടനം നടന്നത്
അന്ന് മുത്തശ്ശി മുത്തശ്ശനെ കണ്ടോ?
സ്കൂൾകെട്ടിടം നിലംപരിശ്ശായി...പൂർണ്ണമായും കത്തിപ്പോയി.. എല്ലായിടത്തും കത്തിക്കരിഞ്ഞ മൃതദേഹങ്ങൾ
മുത്തശ്ശനേതാണെന്ന് തിരിച്ചറിയാൻ പ്രയാസമായിരുന്നു
നിങ്ങൾക്ക് ആ സ്കൂളിലേക്ക് പോകണോ.?
നിങ്ങൾക്കറിയോ., മുത്തശ്ശിയും ഈ സ്കൂളിലെ ടീച്ചറായിരുന്നു
മുത്തശ്ശനെ വിവാഹം ചെയ്തപ്പോൾ അവർ ജോലി വിട്ടു.
മുത്തശ്ശി ഭാഗ്യവതിയാണ്, അല്ലേ?
അങ്ങനെപറയാൻ കഴിയില്ല
മുത്തശ്ശൻ മരിക്കുമ്പോൾ.., നമ്മുടെ അഛൻ ഒരു കുട്ടിയായിരുന്നു
മിനാക്കോയുടെ അമ്മയെ... മുത്തശ്ശി ഗർഭം ധരിച്ചിരിക്കയായിരുന്നു.
ഒറ്റയ്ക്കായിപ്പോയതുകൊണ്ട്..
മുത്തശ്ശി ഒരുപാട് കഷ്ടപ്പെട്ടിട്ടുണ്ടാകും... ഉറപ്പാ
ഇപ്പോഴും അങ്ങനെതന്നെ
ആരും മുത്തശ്ശനെ കണ്ടെത്തിയിട്ടില്ലാത്തതുകൊണ്ട്
അദ്ദേഹം ഇവിടെ എവിടെയോ ഉണ്ട്,..എനിക്കുറപ്പാണ്
ആ ദിവസം, ഞങ്ങൾ നാഗസാക്കി ടൗണിലെങ്ങും അലഞ്ഞുനടന്നു
ബോംബുവർഷത്തിന്റെ കെടുതികളെകുറിച്ച് ഞങ്ങൾക്ക് കൂടുതലറിയണമായിരുന്നു.
ബോംബിട്ടിട്ടും, ഇത് അതിജീവിച്ചോ?
അല്ല, ഇത് പുതുക്കിപ്പണിതതാണ്
പക്ഷേ ചിലത്... ആ സമയത്തുള്ളതുപോലെ തന്നെ വിട്ടിട്ടുണ്ട്
മാലാഖമാരെല്ലാം കരയുന്നതുപോലെ തോന്നുന്നു.
ആറ്റം ബോംബ് ഇവിടെയാണ് വീണത്.
പോർച്ചുഗൽ.
ഇവയെല്ലാം സ്മാരകങ്ങളാണ്
വ്യത്യസ്ത രാജ്യങ്ങളിൽ നിന്ന് അയച്ചവ
ചെക്കോസ്ലോവാക്യ.
ഇറ്റലി.
പോളണ്ട്.
ബൾഗേറിയ.
സോവിയറ്റ് യൂണിയൻ.
ചൈന.
ബ്രസ്സീൽ.
ക്യൂബ.
ഹോളണ്ട്.
അമേരിക്കയിൽ നിന്നുള്ളത് കാണുന്നില്ല.
നീ എന്താണ് കരുതിയത്..? അമേരിക്കയാണ്… ആറ്റം ബോംബ് കൊണ്ടുവന്ന് ഇവിടെ വർഷിച്ചത്.. .
"എനിക്ക് വല്ലാതെ ദാഹിക്കുന്നു“
"വെള്ളം,.. വെള്ളം..." മരിച്ച എല്ലാവരും അതാണ് നിലവിളിക്കുന്നത്
പക്ഷേ ഇക്കാലത്ത് ഭൂരിപക്ഷം ജനങ്ങളെ സംബന്ധിച്ചിടത്തോളവും
ആറ്റം ബോംബ് എന്നാൽ പണ്ടെങ്ങോ സംഭവിച്ച എന്തോ ആണ്
ജനങ്ങൾ മറക്കാൻ പഠിച്ചിരിക്കുന്നു
ഇതുപോലുള്ള എത്ര ഭയാനകമായ സംഭവങ്ങൾ പോലും
വർഷങ്ങൾ കഴിയുമ്പോൾ...
നമ്മളും ഇതെല്ലാം ഉപേക്ഷിക്കുമോ?
മുത്തശ്ശിയോടും മുത്തശ്ശനോടും ഇപ്പോൾ ശരിക്കും സഹതാപം തോന്നുന്നു
ഐസ്സ്ക്രീം.. വേണോ നിനക്ക്..?
മുത്തശ്ശീ...
മുത്തശ്ശീ....മുത്തശ്ശീ....
നിങ്ങൾ വളരെ വൈകി..!
ഇത്രനേരം എന്തു ചെയ്യുകയായിരുന്നു..?
പ്രയാസമൊന്നുമുണ്ടായില്ലല്ലോ..
നിങ്ങൾക്കെല്ലാം എന്താ പറ്റിയത്..?
അധികം മസ്സാല ചേർക്കാത്തതുകൊണ്ട് മുത്തശ്ശിക്ക് ഇഷ്ടാകുമെന്ന് വിചാരിക്കുന്നു.
ഞാൻ തുടങ്ങട്ടെ?
എനിക്ക് ശരിക്കും വിഷമം തോന്നുന്നു…ഞാൻ പാകം ചെയ്ത ആഹാരത്തെ മുത്തശ്ശി രണ്ടുകൈകളുംകൂട്ടി തൊഴുന്നു.
- ഇത് ശരിക്കും രുചികരമാണ്,കേട്ടോ.. - ശരിയാ..!
ഇനി മുതൽ ഞങ്ങളെല്ലാം നിന്നെ ആശ്രയിക്കുന്നു.
ഇതുനോക്കൂ..
എന്താണിത്..?
ഹവായിയിൽ പോകുന്നത് സമ്മതിപ്പിക്കാൻ … ഞാൻ മുത്തശ്ശിയോട് സുസ്സുജിറൊയെ പറ്റി സംസാരിച്ചു.
അപ്പോൾ മുത്തശ്ശി സഹോദരന്മാരുടെ പേരുകൾ ഓർമ്മിച്ച് പറയാൻ തുടങ്ങി.....
"തെത്സ്സുതാറോ...
"ദോസ്സാബുറോ...
"ജൂഷിറോ.
"ഷോഗോറോ.
"കൂഗിനോസ്സുക്യോ.
"നതാകിച്ചി.
"കുവാത.
"സുസ്സുകിച്ചി.
"നാബേ.
"കെയിൻ. ക്യോക്കോ.."
ഈ പേരുകൾ.. ലോഹങ്ങളുടെ ചൈനീസ് ഉച്ചാരണങ്ങളാണ്.
മുത്തശ്ശിയുടെ അഛൻ, നമ്മടെ മുതുമുത്തഛൻ ശരിക്കും ഭയങ്കരനാണെന്ന് തോന്നുന്നു.
"കെയിൻ."..അപ്പോൾ ഇതാണു നമ്മുടെ മുത്തശ്ശി,..ശരിയല്ലേ?
- പതിനൊന്ന്! - പതിനൊന്ന്?
രണ്ടോ മൂന്നോ പേർ കൂടി ഇനിയുംഉണ്ടായിരിക്കണം എല്ലാ പേരുകളും മുത്തശ്ശിക്ക് ഓർക്കാൻ കഴിയുന്നില്ല
ഓർക്കാൻ കഴിയാത്ത പേരുകളിലൊന്നാണ് സുസ്സുജിറോ
പക്ഷേ ,നോക്ക്.., തെത്സ്സുതാരോ…ദോസ്സാബുറോ അവിടെയൊരു രണ്ടാമനുണ്ട്….തീർച്ച
ആ രണ്ടു പേർക്കിടയിലുള്ള ആൾ സുസ്സുജിറോ ആണെന്നാണ് തോന്നുന്നത്
എനിക്കുറപ്പാണ്... ഒന്നാമതായി, ചൈനീസ്സിൽ.. സുസ്സു എന്ന ശബ്ദം ലോഹത്തിന്റെ പ്രതീകമാണ്
ഹവായിയിലേക്ക് പോകാൻ താൽപ്പര്യമില്ലാത്തതുകൊണ്ടാണ് മുത്തശ്ശി ആ പേര്ഓർക്കാത്തതെന്നാണ് എനിക്ക് തോന്നുന്നത്.
അതെന്താ..?
മുത്തശ്ശിക്ക് അമേരിക്ക ഇഷ്ടമല്ല അത് സ്വാഭാവികവുമാണ്..
എന്തായാലും, അമേരിക്കയുടെആറ്റം ബോംബുകൊണ്ടാണ് മുത്തശ്ശൻ കൊല്ലപ്പെട്ടത്
അവൻ പറയുന്നത് ശരിയാണെന്ന് തോന്നുന്നു.
നോക്ക്.., യുദ്ധത്തെക്കുറിച്ച് ഞങ്ങൾക്കോ ഞങ്ങളുടെ അഛനമ്മമാർക്കോ ഒന്നുമറിയില്ല
ആറ്റം ബോംബിനെക്കുറിച്ച്
തീർച്ചയായും, നമ്മളെല്ലാം കേട്ടിട്ടുണ്ട്
പക്ഷേ നമ്മൾക്ക് അത് വെറും സ്തോഭജനകമായ ഒരു യക്ഷിക്കഥ മാത്രമാണ്
നമ്മൾക്ക് ശരിക്കും ഉൾക്കൊള്ളാനാവില്ല തലയ്ക്കുമേൽ ബൊംബുപതിച്ചവരുടെ
യഥാർഥമായ അനുഭവങ്ങളും വികാരങ്ങളും നമുക്ക് ചിന്തിക്കാൻ വിഷമമാണത്
എന്റെ അമ്മയെ നോക്ക്
ഹവായിയിൽ കുറേ ധനികരായ ബന്ധുക്കൾ ഉണ്ടെന്ന് കേട്ടതും ചാടിപ്പുറപ്പെടുകയായി
കേട്ടിട്ട് അറപ്പ് തോന്നുന്നില്ലേ? എന്റെ അഛനും വ്യത്യസ്തനല്ല
അദ്ദേഹം മുത്തശ്ശിയോട് ചോദിച്ചതുപോലുമില്ല വേഗത്തിൽ ഹവായിലേക്ക് പറന്നു
ചേച്ചീ
ഇതാ, ഇത് തിന്ന്.
എനിക്ക് ശരിക്കും സന്തോഷം തോന്നുന്നുണ്ട്
നിങ്ങൾ എന്നെക്കുറിച്ചാലോചിക്കുന്നതിൽ
ഞാൻ നന്ദിയുള്ളവളാണ്
വളരെക്കാലം മുൻപ്... ഞാൻ അമേരിക്കയെ വെറുത്തിരുന്നു
നിങ്ങടെ മുത്തഛൻ കൊല്ലപ്പെട്ടിട്ട്. നാല്പത്തിയഞ്ചിലധികം വർഷമായി
പക്ഷേ ഇപ്പോൾ ഞാൻ പ്രത്യേകമായി
അമേരിക്കയെ വെറുക്കുന്നോ,...ഇഷ്ടപ്പെടുന്നോ ഇല്ല
എല്ലാം യുദ്ധത്തിന്റെ പേരിലായിരുന്നു
എല്ലാ യുദ്ധവും അപലപിക്കപ്പെടേണ്ടതാണ്
യുദ്ധത്തിൽ നിരവധി ജപ്പാൻകാർ കൊല്ലപ്പെട്ടു
നിരവധി അമേരിക്കക്കാരും കൊല്ലപ്പെട്ടു.
കേൾക്ക്...
സുസ്സുജിറോ എന്നോ മറ്റോ വിളിക്കുന്ന ആ മനുഷ്യൻ കാരണം.
നിങ്ങൾ നിങ്ങളുടെ മാതാപിതാക്കളെപ്പറ്റി.. മോശമായി സംസ്സാരിക്കുന്നത് നല്ലതല്ല..
അവർ ഹവായിയിലേക്ക് പോയതിന്ന് ഞാനാണ് കാരണക്കാരി
എന്റെ സന്തോഷത്തിന്നു വേണ്ടിയാണ് നിങ്ങളെ ഇവിടെയാക്കി അവർ പോയത്
ഈ സമ്മർ വെക്കേഷനിൽ എല്ലാവരും ഇവിടെവേണമെന്നാണ് എന്റെ ആഗ്രഹം
ഹവായിയിലെ ആ ധനികൻ എനിക്കാരുമല്ല
ഇപ്പോൾ ഞാൻ സംതൃപ്തയാണ്... ഇതുപോലെ നിങ്ങളോടൊപ്പം കഴിയാൻ സാധിക്കുന്നതിൽ
അതിനു കാരണം ആ മനുഷ്യനാണ്
ഇനി നമുക്ക് ഭക്ഷണം കഴിക്കാം.
മുത്തശ്ശിയുടെ തണ്ണിമത്തൻ ടേസ്റ്റിയാണ്
നന്ദി മക്കളേ
നിങ്ങടെ മുത്തശ്ശൻ ഇടയ്ക്കിടെ ഇതു വായിക്കുമായിരുന്നു
ഓഹ്..എനിക്ക് വയസ്സായി വായിക്കാൻ പ്രയാസമാണ്
ഈ ഓർഗണും വയസ്സായി
ഞാനത് വായിക്കും.... ഉറപ്പായും
നിന്റെ "ഉറപ്പ്" വീണ്ടും.
അവർ കുറേപേരുണ്ടായിരുന്നു
എല്ലാവരും മരിച്ചു
ആറ്റം ബോംബ് കാരണമാണോ എല്ലാവരും..?
അല്ല...അവരിൽ ചിലർ മരിച്ചതതുകൊണ്ടാണ്, ചിലർ കുഞ്ഞായിരിക്കുമ്പോഴേ മരിച്ചിരുന്നു
രണ്ടുമൂന്നുപേർ ദൂരസ്ഥലങ്ങളിൽ വെച്ചും
ഇയാൾ., നതാകിച്ചി
എനിക്ക് തോന്നുന്നത്….ഇയാൾ എന്റെ ഏഴാമത്തെയോ എട്ടാമത്തെയോ സഹോദരനാണ്
അവൻ വീടുവിട്ടുപോയതാണ് നാഗസാക്കിയിൽ ചെന്ന് ചെരിപ്പുണ്ടാക്കാൻ പരിശീലിച്ചു.
അഞ്ചുവർഷത്തെ പരിശീലനത്തിന്നു ശേഷം
ഒരു സ്ഥാപനം തുറക്കാറായി എന്നു വന്നപ്പോൾ
അവൻ വലിയ ഒരബദ്ധം കാണിച്ചു.
അദ്ദേഹംഎന്തുചെയ്തു..?
വല്ല്യേട്ടൻ നതാകിച്ചി
ചെരുപ്പുവ്യവസായിയുടെ ഭാര്യയുമായി ഒളിച്ചോടി.
ഹേയ്., നീയെന്താ, ഉറങ്ങാൻ പോകുന്നില്ലേ?
എനിക്കുറക്കം വരുന്നില്ല.
എന്നിട്ടോ..? നതാകിച്ചിക്ക് എന്തു സംഭവിച്ചു?
അഛ്ചൻ കോപിച്ചു
അവനെ വീട്ടിലേക്ക് കയറ്റാൻ സമ്മതിച്ചില്ല.
നതാഗിച്ചി ചെറിയൊരു കുടിൽ പണിയാൻ നിർബ്ബന്ധിതനായി
ഇതിന്നുപിറകിലുള്ള മലയിലൊരിടത്ത്
അവിടെ കഷ്ടപ്പെട്ട്ജീവിതം തള്ളിനീക്കുന്നു
ഒരു പ്രത്യേക സ്ഥലത്താണ് താമസിക്കുന്നത്
അവിടെ കരിഞ്ഞ രണ്ടു ദേവദാരു വൃക്ഷമുണ്ട്
മിന്നലിൽ കരിഞ്ഞുപോയ വൃക്ഷങ്ങളാണവ
അവർ രക്ഷപ്പെടാൻ ശ്രമിച്ച വഴിയിലാണ് ആ വൃക്ഷങ്ങൾ നിൽക്കുന്നത്..
എന്തുകൊണ്ടാണ് അവർ.. അത്തരമൊരു സ്ഥലത്ത് താമസിക്കുന്നത്.?
അവർ ഓടിപ്പോകുന്നതിനിടയിൽ
നതാകിച്ചിയുടെ കൈകൾ പിടിച്ചിരിക്കുന്ന സ്ത്രീ
ആ രണ്ടുവൃക്ഷങ്ങളെ കണ്ടൂ
അവർ പറഞ്ഞു: ആ വൃക്ഷങ്ങൾ രണ്ടും
ആത്മഹത്യചെയ്തവരെപ്പോലെ തോന്നുന്നു
അതുകൊണ്ടാണ്….അവർ ആ സ്ഥലത്ത് കുടിൽകെട്ടിയത്
- ഒരു വിചിത്രമായ കഥ തന്നെ - എനിക്ക് പേടിതോന്നുന്നു.
ഞാൻ ഉറങ്ങാൻ പോവുകയാ
ഞാനും... ഞാനിന്നാകെ ക്ഷീണിച്ചിരിക്കുകയാ
ശുഭരാത്രി
- നാളെ, നമുക്കവിടെ പോകണം.. അതു കാണണം. - എവിടെ? എന്തുകാണണം
മിന്നലിൽ ആത്മഹത്യചെയ്ത ആ രണ്ട് വൃക്ഷങ്ങളെ
വിഡ്ഡിത്തം പറയാതെ..! അതു വളരെക്കാലം മുൻപുനടന്ന സംഭവമാണ്
ആ വൃക്ഷങ്ങൾ ഇപ്പോഴവിടെ ഉണ്ടാകണമെന്നില്ല .
എനിക്ക് കാണാൻ കഴിയുന്നില്ല,ആവൃക്ഷങ്ങളെ അവഇപ്പോഴും ഇവിടെയുണ്ടെന്നാണല്ലോമുത്തശ്ശിപറഞ്ഞത്..!
കത്തിക്കരിഞ്ഞ വൃക്ഷങ്ങൾ അതേപടി നിലനിൽക്കും അവ ചീഞ്ഞുപോവുകയില്ലല്ലോ....
അതാ… അതല്ലേ..! നമുക്ക് പോയി നോക്കാം
ഇവിടെനിന്ന് കണ്ടാൽ പോരേ.. ?
എന്തോ, എനിക്ക് പേടിതോന്നുന്നു
"ആ വൃക്ഷങ്ങൾ ഒരുമിച്ച് ആത്മഹത്യ ചെയ്തതുപോലെ തോന്നുന്നു."
"നമ്മളിപ്പോൾ രണ്ട് ഒളിച്ചോട്ടക്കാരാണ്.
"നമുക്കും അവയുടെ അടുക്കൽകഴിയാം..?"
നീയെന്തായീക്കണിക്കുന്നത്?
സോറി ! ഈ അന്തരീക്ഷത്തിൽ അല്പനേരത്തേക്ക് ഞാൻ സ്വയം മറന്നുപോയി
വിഡ്ഡിത്തം…! ഞാൻ പോവുകയാ
ഒരു നിമിഷം നിൽക്ക്! ഹേയ്,ഒരുനിമിഷം…!
എന്താ പറ്റിയത്?
എന്തോ ഒരു പേടി…..എവിടെയോഉള്ളൊരു കിഴവി മുത്തശ്ശിയെ കാണാൻ വന്നിരിക്കുന്നു.
അതിനെന്തിനാ ഇത്ര പേടിക്കുന്നത്?
വളരെനേരമായി അവർ മുഖത്തോടുമുഖം നോക്കിയിരിപ്പാണ്
ഇതുവരെയായിട്ടും പരസ്പരം ഒരക്ഷരം മിണ്ടിയില്ല
ഒരു മണിക്കൂറോളമായി
മുത്തശ്ശീ, നോക്ക്….ഈ കത്ത് ഹവായിലേക്ക് അയക്കാൻപറ്റുമോയെന്ന്
"ഹലോ" എന്നെഴുതിയിട്ടുണ്ട് "മുത്തശ്ശിക്ക് ഹവായിയിലേക്ക് വരുവാൻ സമ്മതമാണ്"
ഇതൊരു തന്ത്രപരമായ പ്രയോഗമാണ്
നമ്മൾ അവരുടെ മാനസികാവസ്ഥ കൂടി പരിഗണിക്കണമല്ലോ
"പക്ഷേ അതിനുമുൻപ്, മുത്തശ്ശിക്ക്, സുസ്സുജിറോയെ സംബന്ധിക്കുന്ന.. ചില കാര്യങ്ങൾകൂടി ഉറപ്പുവരുത്തേണ്ടതുണ്ട്
ചിത്രങ്ങൾ അയച്ചുതന്നെങ്കിലും മുത്തശ്ശിക്ക് സുസ്സുജിറോയെ ഓർത്തെടുക്കാൻ കഴിയുന്നില്ല.
അദ്ദേഹത്തിന്റെ പ്രായാധിക്യവും, രൂപവും ആളെ തിരിച്ചറിയാൻ തീരെ സഹായകമല്ല
നിങ്ങളുടെ പക്കൽ സുസ്സുജിറോയുടെ ചെറുപ്പകാലത്തുള്ള ഫോട്ടോ എന്തെങ്കിലുമുണ്ടെങ്കിൽ
ദയവായി എത്രയും പെട്ടെന്ന് അയച്ചുതരിക
സുസ്സുജിറോയോട് മറ്റ് സഹോദരന്മാരുടെ പേരുകൾ കൂടി ഓർത്തെടുക്കാൻ പറയണം.
തെത്സൂതാരോ,ദോസ്സാബുറോ,ജൂഷിറോ തുടങ്ങിയപേരുകൾഓർക്കുകയാണെങ്കിൽ.
മുത്തശ്ശിയുടെ ഓർമ്മകളിലെ പേരുകളുമായി പൊരുത്തപ്പെടും
അപ്പോൾ മുത്തശ്ശിക്ക് സുസ്സുജിറോ മൂത്തസഹോദരനാണെന്നുറപ്പിക്കാം
ബഹുമാനപൂർവ്വം...പ്രതീക്ഷയോടെ"
ഒന്നാന്തരം ഐഡിയാ…! താതിയോ., നീയൊരു സംഭവം തന്നെ!
ഇങ്ങനെ പോരേ..?
- നീ ഇത്രയുംബുദ്ധിമുട്ടിയതിന് നന്ദി. - എന്നാൽ ഈ കത്ത് നാളെത്തന്നെ അയക്കാം
പക്ഷേ ഈ കത്ത് അഛന്റെ യാത്രയെ മുടക്കില്ലേ?
അദ്ദേഹത്തിന്ന് ഇവിടെ ജോലിയുണ്ട് തിരികെ വരേണ്ട സമയമാണ്..
ഇല്ല…അദ്ദേഹം പെട്ടെന്ന് മടങ്ങിവരില്ല
അവിടത്തെ പൈനാപ്പിൾ ഫാം അദ്ദേഹത്തെ മാടിവിളിക്കുന്നില്ലേ..?..കൊന്നാലും വരില്ല
ഇന്നുവന്ന ആ തള്ള…. എന്തിനാ അവർ വന്നത്?
എന്നോട് വർത്തമാനം പറയാൻ വന്നതാ...
പക്ഷേ നിങ്ങൾ പരസ്പരം ഒന്നും സംസാരിച്ചില്ലല്ലോ.
രണ്ടാളും ഒന്നും മിണ്ടാതെ ഒരേയിരിപ്പായിരുന്നു.
അവർനിങ്ങളെ നമസ്കരിച്ചു…. ഒന്നും മിണ്ടാതെ സ്ഥലം വിടുകയും ചെയ്തു.
ചില കാര്യങ്ങളുണ്ട്... വാക്കുകൾക്കതീതമായി മനസ്സിലാക്കാൻ.
അവളുടെ കെട്ടിയവനും…. നാഗസാക്കിയിലെ ബോംബുവർഷത്തിൽ മരിച്ചതാണ്.
നിങ്ങടെ മുത്തശ്ശനെപ്പോലെ തന്നെ.
അവൾ ഇടയ്ക്കിടെ ഇവിടെ വരുന്നത് ഓർമ്മപുതുക്കാനാണ്
ഇവിടെ വന്നിരിക്കും..പക്ഷേ ഒരക്ഷരം ഉരിയാടുകയില്ല, ഒന്നും പറയാതെ തിരിച്ചുപോവുകയും ചെയ്യും.
നിശ്ശബ്ദരായ കുറേ ആളുകളുണ്ട്
എന്നാൽ അവർ സംസാരിക്കുകയാണ്
ഇത്.., സുസ്സുകിച്ചി
എറ്റവും ഇളയ സഹോദരൻ.
അവന് ചെറിയ നൊസ്സുണ്ട്.
ബോംബുവർഷത്തിനു ശേഷം അവന്റെ തലമുടിയെല്ലാം കൊഴിഞ്ഞുപോയി
അവൻ ഒരു മുറിയിൽ തന്നെ സ്വയം അടച്ചിരിപ്പായി.
എന്നാൽ ചൂടുള്ളവേനൽക്കാലത്ത്
ചൂട് അസഹനീയമാകുന്ന ദിവസങ്ങളിൽ
ചന്ദ്രനുദിക്കുമ്പോൾ അവൻ പുറത്തിറങ്ങും രഹസ്യമായി നീന്താൻ വേണ്ടി
മലയടിവാരത്തിലെ വെള്ളച്ചാട്ടത്തിന്നു കീഴേ.
ആ വെള്ളച്ചാട്ടം മനോഹരമാണ് നിങ്ങൾ എപ്പോഴെങ്കിലും അവിടെ പോകണം.
ആ കുട്ടി, ഒറ്റയ്ക്ക് ആ മുറിയിൽ എല്ലാദിവസവും.. എന്തുചെയ്യുകയായിരുന്നു?
- അവൻ ചിത്രങ്ങൾ വരച്ചുകൊണ്ടിരിക്കും - എങ്ങനെയുള്ള ചിത്രങ്ങൾ?
കണ്ണുകളുടെ ചിത്രങ്ങൾ മാത്രം.. എതോ ചിലകാരണങ്ങളാൽ
- കണ്ണുകൾ..? - ഇതുപോലുള്ള കണ്ണുകൾ
പേപ്പർ കിട്ടുമ്പോഴെല്ലാം
അവൻ കണ്ണുകൾ മാത്രം വരയ്ക്കും ഒരു മടുപ്പുമില്ലാതെ….ദിവസങ്ങളോളം
ബാധ കയറിയ ആൾ..!
ആ കണ്ണുകൾ അയാൾ ബാധയുണ്ടാവുമ്പോൾ കാണുന്നതാണ്
മുടി പറ്റെക്കൊഴിഞ്ഞ തന്റെ തല ആരെങ്കിലും കാണുന്നത്…. അയാൾക്ക് ഇഷടമല്ലായിരിക്കും
മറ്റുള്ളവരുടെ കണ്ണുകൾ അയാളെ വേട്ടയാടിയിരിക്കും.
ആ കണ്ണുകളായിരിക്കും അയാൾ വരയ്ക്കുന്നത്
അത് ഇങ്ങനെയുള്ള ചിത്രങ്ങളാണോ?
അതെ! കൃത്യമായും ഇതേപോലെ
അവ കൃത്യമായും ഇതേ ചിത്രങ്ങൾ തന്നെ.
ആലോചിച്ചുനോക്കുകയാണെങ്കിൽ
നീയും സുസ്സുകിച്ചിയെപ്പോലെയാണ്
നിന്റെ കണ്ണുകൾ തോടിനുള്ളിലെ രണ്ടു കടലമണികൾ പോലെ
അതാണുവാസ്തവം!
- നമുക്കിന്ന് വാതിൽ തുറന്നിട്ടുകൊണ്ട് ഉറങ്ങാം - അതെന്തിനാ..?
എന്താണെന്നറിയില്ല, എനിക്ക് പേടിതോന്നുന്നു
ഞാൻ കണ്ണടയ്ക്കുമ്പോൾ.., ആ ചിത്രത്തിലെ കണ്ണുകൾ എന്നെ തുറിച്ചുനോക്കുന്നു.
നിർത്ത്…! നീ എന്നെയും കൂടി പേടിസ്വപ്നങ്ങൾ കാണിക്കും
പേടിത്തൊണ്ടൻ!
മുത്തശ്ശിയുടെ കഥ…. അത് സത്യമായിരുന്നോ?
എനിക്ക് വിശ്വസിക്കാനേ കഴിയുന്നില്ല തലയ്ക്ക് നൊസ്സുള്ള സുസ്സുകിച്ചി.
രാത്രിയിൽ ഇവിടെ വന്നുവെന്നും നീന്തിയെന്നും.....
അതുതന്നെയാണ് അയാൾക്ക് നൊസ്സുണ്ടെന്നതിന്ന് തെളിവ്.
ഇവിടെ ഭയങ്കരതണുപ്പല്ലേ?
ഈ വെള്ളത്തിന്നടിയിൽ ജലപ്പിശാച്ച് ഉണ്ടെന്നാ...മുത്തശ്ശി പറയുന്നത്
നിർത്തിയാട്ടെ..! ഇനി അങ്ങനത്തെ ഒരു കഥേംകൂടി…വേണ്ടാ..
വരൂ., നമുക്ക് ലഞ്ച് കഴിക്കാം.
അതിരിക്കട്ടെ…,ഹവായിയിൽ ചെന്നാൽ നീ എന്തെല്ലാം ചെയ്യും..?
ആദ്യം, ഞാൻ പൈനാപ്പിൾ തിന്നും
നിനക്ക് പരിമിതമായ ഭാവനയേയുള്ളൂ
അതു സ്വാഭാവികമാണ്…കാരണം.. നീ സുസ്സുകിച്ചിയുടെ അവതാരമല്ലേ?
നീ അയാളുടെ ഇരട്ടയാണ് വേവുകുറവാണ് രണ്ടുപേർക്കും
അവൻ തമാശ പറഞ്ഞതല്ലേ...
താതിയോ, ഹവായിൽ ചെന്നാൽ നീ എന്തുചെയ്യും..?
അവിടെയെന്താ ഉള്ളത്…? അവൻ ഏതുനേരത്തും ക്ലാർക്കിന്റെ മകളുമായി ശൃംഗരിക്കുമായിരിക്കും.
നിനക്കവളെ നോട്ടമുണ്ടോ?
വിഡ്ഡിത്തം പറയാതെ…! എമിലി നമ്മുടെ ബന്ധുവല്ലേ?
അവൾക്ക് മുത്തശ്ശിയുമായി രക്തബന്ധമില്ലേ വിവാഹത്തിന്റെ കാര്യമേ ഉദിക്കുന്നില്ല
അത്തരം കാര്യങ്ങളെ കുറിച്ച് നിനക്കറിയുകപോലുമില്ലേ?
"മെൻഡൽ" നിയമമനുസരിച്ച് അതിൽ വലിയ അപകടമുണ്ട്
രക്തബന്ധത്തിൽപ്പെട്ടവരുടെ കുട്ടികൾ മന്ദബുദ്ധികളായിരിക്കും.
യൂജെനിക്സ് നിയമമനുസരിച്ചും അങ്ങനെയാണ്
അത് നോക്കൂ…..പാമ്പിന്റെ കണ്ണുകൾ... സുസ്സുകിച്ചി വരച്ച അതേ കണ്ണുകൾ.?
ആ കണ്ണുകൾ...
മുത്തശ്ശിയുമുണ്ട് അവിടെ അവരെന്താ ചെയ്യുന്നത്?
അവർ ബുദ്ധസൂക്തങ്ങൾ ഉരുവിടുകയാണ്.
ഇടയ്ക്കിടെ ഇവിടെ വൃദ്ധസ്ത്രീകൾ ഒത്തുകൂടുകയും മതചടങ്ങുകൾ ചെയ്യാറുമുണ്ട്
വിട്ടുപോയവരുടെ ആത്മശ്ശാന്തിക്ക് വേണ്ടി.
അതുകൊണ്ടാണ് വീടുകളിൽ ബുദ്ധന്റെ അൾത്താര വയ്ക്കാത്തത്.
ആഗസ്ത് മാസമായിരിക്കുന്നു.
ആറ്റംബോബിന്റെ വാർഷികദിനം വരികയാണ്.
ആഗസ്റ്റ് 9.
മുത്തശ്ശന്റെ ചരമദിനം.
നമ്മുടെ മുത്തശ്ശിയെപോലെയുള്ള ആളുകൾ വേറെയുമുണ്ടെന്നു തോന്നുന്നു
ഈ പരിസരത്ത് ഇതുപോലെ കുറേ വൃദ്ധരുണ്ട് സുസ്സുകിച്ചി അതിലൊരാളാണ്
ആറ്റംബോംബ് വീണ സ്ഥലം കുറേ ദൂരെയാണെങ്കിലും
പാമ്പിന്റെ കണ്ണുകൾ ?
സുസ്സുകിച്ചിയുടെ ചിത്രങ്ങളിലെ കണ്ണുകൾ
അവ പാമ്പിന്റെ കണ്ണുകളല്ല....
തീജ്വാലയുടെ കണ്ണുകളാണ്
അതെ..ശരിതന്നെ
ആ ദിവസം….. വ്യോമാക്രമണത്തിന്റെ സൈറൺ ഞങ്ങൾ കേട്ടു
സുസ്സുകിച്ചിയും ഞാനും ഈസ്ഥലത്ത് നിന്നുകൊണ്ട്
നാഗസാക്കിയുടെ നേർക്കുള്ള.. മലമുകളിൽ നോക്കിനിന്നു.
പെട്ടെന്ന്ആകാശം പിളർന്നുമാറി
വലിയ ഒരു കണ്ണ് ഞങ്ങളെതുറിച്ചുനോക്കി.
ആകാശവിള്ളലിനിടയിലൂടെ തുറന്ന
ഭീമൻ കണ്ണുകൾ
ഘോരമായ തുറിച്ചുനോട്ടം
രണ്ടുപേരുടെയും നേർക്ക്
ഞങ്ങൾ ആകാശത്തേക്ക് നോക്കുന്ന ശിലകളായി നിന്നുപോയി.
ഘോരമായ ശബ്ദത്തോടെ
ഭൂമി വിറയ്ക്കാൻ തുടങ്ങി
സുസ്സുകിച്ചി ഭയന്നുപോയി പക്ഷേ അവൻ അനങ്ങിയതേയില്ല.
മലർന്ന കണ്ണുകളോടെ.
ആകാശം നോക്കിനിന്നു
അതിൽപിന്നീടാണ് ആ കണ്ണുകൾ അവനെ വേട്ടയാടാൻ തുടങ്ങിയത്
അവൻ മറ്റൊന്നും കാണുന്നില്ല
ആ ചിത്രങ്ങൾ വരയ്ക്കുന്നതിൽ മുഴുകി
ആ കണ്ണിനെ മറക്കാൻ എനിക്കും കഴിയുന്നില്ല
അതുപോലെ ഭയപ്പെടുത്തുന്ന മറ്റൊരു കണ്ണും ഞാനിതേവരെ കണ്ടിട്ടില്ല
ചന്ദ്രനും പ്രകാശിക്കുന്നുണ്ട് പക്ഷേ അത് ഭയപ്പെടുത്തുന്ന പ്രകാശമല്ല
ചാന്ദ്രപ്രകാശം മന്ദമാണ് കുളിർമ്മയുള്ളതാണ്
ഇതുപോലൊരു രാത്രിയായിരുന്നുഅത്
പക്ഷേവിചിത്രമായത് സംഭവിച്ചു.
നിർത്തിയാട്ടേ
പേടിപ്പിക്കുന്ന കഥകൾ ഇനീം പറയരുത്.
ഞാൻ നിന്നോട്
യക്ഷിക്കഥ പറഞ്ഞതല്ല
ഞാൻ അടുക്കളയിൽ നിൽക്കുമ്പോൾ, ഒരു ദുർബ്ബലശബ്ദം കേട്ടു:
"ഹലോ., ഹലോ.."
ക്ഷീണിച്ച ശബ്ദമായിരുന്നു അത്.
ഞാൻ തിരിഞ്ഞുനോക്കി
അപരിചിതനായ ഒരു പയ്യൻ തല അകത്തേക്കിട്ടു…
അവൻപറഞ്ഞു:, "…നിങ്ങളുടെ സുസ്സുകിച്ചി"
ഓഹ്.. സുസ്സുകിച്ചി വീണ്ടും..?
"…നിങ്ങളുടെ സുസ്സുകിച്ചി വെള്ളത്തിൽ മുങ്ങിത്താഴുന്നു
"…ഞാനാണ് വലിച്ചുപുറത്തിട്ടത്.
"…ഇതാ ഇവിടെ കൊണ്ടുവന്നിട്ടുണ്ട്
"…ഞാനാ പുല്ലിൽ കിടത്തിയിട്ടുണ്ട്"
ഇതാണ് ആ കൊച്ചുപയ്യൻ പറഞ്ഞത്.
അതൊരു മെലിഞ്ഞപയ്യനാണ്.
അവൻ നനഞ്ഞുകുതിർന്നിരുന്നു.
മുടിയിൽ നിന്ന് വെള്ളം ഇറ്റുവീഴുന്നുണ്ടായിരുന്നു.
ഞാൻ ഞെട്ടിപ്പോയി..!. കാണാനായി പുറത്തേക്കോടി
കണ്ടു..
സുസ്സുകിച്ചി കിടക്കുന്നത്
സ്തംഭിച്ച നിലയിൽ
ആ മെലിഞ്ഞ പയ്യന് എന്തുസംഭവിച്ചു?
ഞാൻ ചുറ്റുപാടും നോക്കുമ്പോഴേക്കും
അവൻ പോയ്ക്കഴിഞ്ഞിരുന്നു.
ദുർബ്ബലനായ ഒരു കൊച്ചുകുട്ടിക്ക് സുസ്സുകിച്ചിയെ എങ്ങനെ ഇത്രദൂരം കൊണ്ടുവരാൻ കഴിഞ്ഞു..?
കാരണം മനസ്സിലായി അതൊരു ജലപിശാച്ചായിരുന്നു
ജലപിശാച്ചോ?
എന്റെ അഛനും ഗ്രാമത്തിലെ ആളുകളുമെല്ലാം.. അതെക്കുറിച്ച് ചർച്ച ചെയ്തു.
എല്ലാവരും ഒരേ നിഗമനത്തിലാണെത്തിയത് അതു ജലപ്പിശാച്ചുതന്നെ
ദുർബ്ബലമായ വെള്ളരി പോലുള്ള കൈകാലുകൾ.
ഇലപ്പച്ചനിറമുള്ള മുഖം
അത് മറ്റൊന്നുമാകാൻ വഴിയില്ല... ജലപ്പിശാച്ചുതന്നെ
ഈ മുത്തശ്ശി കൊള്ളാം...നല്ലകഥപറച്ചിലുകാരിതന്നെ.. കേൾക്കുന്നവർ വിശ്വസിക്കും
ഒരു പക്ഷേ അതു നമ്മുടെ കുഴപ്പമായിരിക്കും... മുത്തശ്ശി പറയുന്നത് സീരിയസ്സായി കേൾക്കുന്നതുകൊണ്ടാണത്
അതു കഥപറയാനുള്ള കഴിവല്ല... പ്രായാധിക്യംകൊണ്ടുള്ള ജല്പനമാണ്
എന്തു പറ്റി?
ജാലകത്തിലൂടെ ജലപ്പിശാച്ച് നോക്കുന്നു!
വിഡ്ഡിത്തം പറയുന്നത് നിർത്തൂ.!
ഷിഞ്ചിറോ! എന്തിനാനീയിങ്ങനെ.
നിക്ക്!
"സുസ്സുജിറോ സഹോദരങ്ങളുടെ പേര് തിരിച്ചറിഞ്ഞു
അതിന്റെ കൃത്യത ഉറപ്പുവരുത്തുന്നതിന്ന് ദയവായി ഹവായിയിലേക്ക് വരിക ----തദാവോ."
മുത്തശ്ശീ…ഇനിയെന്തു ചെയ്യും?
ഞാൻ പോകും….പക്ഷേ, ഇപ്പോഴല്ല
നിങ്ങടെ മുത്തശ്ശന്റെ ചരമദിനം അടുത്തുവരികയാണ്
മുത്തശ്ശന്നുവേണ്ടിയുള്ള കർമ്മങ്ങൾ ചെയ്തശേഷം ഞാൻ പോകാം....
സുഖമല്ലേ..?എന്താ? മുത്തശ്ശി പോകാൻ തീരുമാനിച്ചില്ലേ?
ങ്ഹാ.. തീരുമാനിച്ചു… നിങ്ങൾ ടെലഗ്രാമിൽ അതുവായിച്ചില്ലേ..?
അതല്ല, നമ്മൾ തിരിച്ചുവരുമ്പോഴാണ് ടെലഗ്രാം അയച്ചതെങ്കിലോ എന്നു പേടിച്ചു
നമ്മൾ ഇത്ര തിടുക്കത്തിൽ മടങ്ങണ്ടായിരുന്നു….
അതുപറ്റില്ല...കുട്ടികളെ മാത്രം മുത്തശ്ശിയുടെ അടുക്കലയച്ച്സമാധാനിക്കുന്നതെങ്ങനെ..?
മുത്തശ്ശന്റെ കർമ്മങ്ങൾ നടത്തിയ ശേഷമേ പോവുകയുള്ളുവെന്ന് മുത്തശ്ശി പറഞ്ഞു
നീ അത് ടെലഗ്രാമിൽ എഴുതിയോ?
ങ്ഹാ, അവൻ എഴുതി.
ആഗസ്റ്റ് ഒൻപതാണ് മുത്തശ്ശൻ മരിച്ച ദിവസം ആറ്റം ബോംബ് വീണദിവസം
ആ ദിവസത്തെ ചടങ്ങുകൾക്ക് ശേഷമേ മുത്തശ്ശിപോകൂ
അത് ബുദ്ധിയല്ലല്ലോ
ആ ടെലഗ്രാം ക്ലാർക്ക് വായിക്കുകയാണെങ്കിൽ കാര്യങ്ങൾ കുഴയും…അല്ലേ..?
നിങ്ങളെന്താ അങ്ങനെ പറയുന്നത്?
എന്താ?
കാരണം…ക്ലാർക്ക് ഒരമേരിക്കക്കാരനാണ്.
മുത്തശ്ശൻകൊല്ലപ്പെട്ടത് ആറ്റംബോംബുകൊണ്ടാണെന്ന്. അയാൾ അറിഞ്ഞാൽ..
അയാൾക്ക്..അസ്വസ്ഥതയുളവാകും
ആകെ വിഷമത്തിലായല്ലോ
അഛാ..നിങ്ങൾ അവിടത്തോളം ചെന്നിട്ട്
സുസ്സുജിറോയോടും കുടുംബത്തോടും മുത്തശ്ശനെക്കുറിച്ച് പറഞ്ഞില്ല.?
ഇല്ല.. അത് പറയേണ്ട കാര്യമായിത്തോന്നിയില്ല
ഇതാ..അഛ്ചൻ.
സാമും അമ്മയും.!
താങ്ക്സ്...
നിങ്ങളുടെ എല്ലാ വിഷമങ്ങൾക്കും…
ഈ യാത്ര പരിഹാരമായില്ലേ.,
മാഷിനോ പറഞ്ഞിരുന്നു... നിങ്ങൾ നേരെ ഇവിടേക്കാണ് വരികയെന്ന്
കുറേ കാലമായില്ലേ മുത്തശ്ശിയെകണ്ടിട്ട്..., അതുകൊണ്ട് സന്ദർശിച്ചുകളയാമെന്ന് തീരുമാനിച്ചു
ഞാനും അതേ...പിന്നെ… വെക്കേഷനിൽ മുത്തശ്ശിയുടെ കൂടെയല്ലേ കുട്ടികൾ
അതിന്ന് മുത്തശ്ശിയോട് പ്രത്യേകം നന്ദി പറയണം
അതിരിക്കട്ടെ..,എങ്ങനെയുണ്ട് ഹവായി..? ചിലതൊക്കെ ഞാൻ മനസ്സിലാക്കിയിരുന്നു
അവിടത്തെപൈനാപ്പിൾ തോട്ടം വളരെ വലുതാണല്ലേ?
അതിന്റെ കൂടെ.. ഭക്ഷ്യസംസ്കരണഫാക്ടറി കൂടിയുണ്ടല്ലേ.?
സുസ്സുജിറോയുടെ വീട് ഒരു കൊട്ടാരം പോലെയുണ്ടെന്നാണ് കേട്ടത്. ആണോ?
അമ്മേ...
നിങ്ങൾ മുത്തശ്ശിയെ കാണാൻ വന്നതല്ലേ... എന്നാൽ മുത്തശ്ശിയെക്കുറിച്ച് ചോദിക്കുന്നില്ലല്ലോ..
അത്താഴം ഒരു വിരുന്നുതന്നെ… പക്ഷേ അത്ര ആസ്വാദ്യതരമല്ല……ആയിരുന്നോ..?
പ്രായമായവരുടെ വർത്തമാങ്ങൾ പിടിക്കാഞ്ഞതുകൊണ്ടാവും.
നമുക്ക് അവരുടെ “സ്മരണിക“ തിന്നാം.
താതിയോ...
ഇതെല്ലാം വിചിത്രമായി തോന്നുന്നില്ലേ?
മുത്തഛനെക്കുറിച്ചുള്ളകാര്യങ്ങൾ അവരെന്തിനാണ് മറച്ചുവയ്ക്കുന്നത്?
ഒരർത്ഥത്തിൽ സുസ്സുജിറോയെയും ക്ലാർക്കിനെയും കരുതിയാണ്, അവർ അങ്ങനെ ചെയ്യുന്നത്
മറ്റൊരുതരത്തിൽപറഞ്ഞാൽ, ഇതൊരു തന്ത്രപരമായ ഇടപെടലാണ്
നേരെചൊവ്വേ പറഞ്ഞാൽ,... അവർക്ക് പുതിയ ബന്ധുക്കളെ കളയാൻ വയ്യ
പെട്ടെന്ന് കൈവന്ന… സമ്പന്നകുടുംബവുമായുള്ള ബന്ധം.
നിൽക്ക്..നീ ഉദ്ദേശിക്കുന്നത്.. അവർ മുത്തശ്ശിയെ അതിനായിഉപയോഗിക്കുന്നുവെന്നാണോ?
അതെ..അത് വൃത്തികെട്ടരീതിയാണ്
എന്നാൽ മുതിന്നവരുടെ യാഥാർഥ്യവുമാണ്.
എന്നാലും, ഞാനത് വെറുക്കുന്നു.
നിനക്കതിനോട് യോജിക്കാൻ കഴിയുമോ?
ഞാനോ? എന്നെ ഒഴിവാക്ക്.. ഞാനിതിൽ ശ്രദ്ധിക്കാൻ തുടങ്ങി
ഏതർത്ഥത്തിലും പൈനാപ്പിൾഫാം വളരെ വലുതാണ്.
എണ്ണായിരത്തിൽപ്പരം ഏക്കർ വിസ്ത്യതിയുണ്ട്
ഭക്ഷണസൂക്ഷിപ്പ് ഫാക്ടറിക്ക് ആറ് വലിയ ചിമ്മിനികളൂണ്ട്.
വീടിന്റെ നടുമുറ്റത്താണ് വലിയ സ്വിമ്മിങ്ങ് പൂൾ
ക്ലാർക്കിന്റെ ഭാര്യ എനിക്ക് ഒരു സ്വിമ്മിങ്ങ്സ്യൂട്ട് തന്നു.
പക്ഷേ എനിക്ക് നീന്തലറിയില്ലല്ലോ
ക്ലാർക്ക് ഞങ്ങളെ ഫാക്ടറിയിൽ കൊണ്ടുപോയി
ഫാക്ടറിയുടെ ടോക്യോവിലെ ഏജൻസിയെ നിങ്ങൾക്കറിയാമോ..?
അതെനിക്കറിയാം…. അവർക്ക് ലോകത്തിലെ എല്ലാ പ്രധാനനഗരങ്ങളിലും ഏജൻസികളുണ്ട്
പറയ്....ക്ലാർക്കിന്റെ ഭാര്യ എങ്ങനെയുള്ളവളാ?
ഒരു നല്ലപെരുമാറ്റമുള്ള വ്യക്തി ധനികരായ ജപ്പാൻ ഭാര്യമാരെക്കാൾ എത്രയോ മുകളിൽ
ചുരുങ്ങിയ സമയംകൊണ്ട് ഞങ്ങളോടിണങ്ങി.. കുടുംബത്തിലെ അംഗത്തെപോലെ ഞങ്ങളെ പരിചരിച്ചു.
അതിനെന്താ...? നിങ്ങൾ രക്തബന്ധമുള്ളവരല്ലേ.?.
അതെ..അതു ശരിയാണ്…
ഭക്ഷ്യസംസ്കരണ ഏജൻസിയുടെ കാര്യമോ?
ഞാനവിടെ ജോലിചെയ്യണമെന്ന് ക്ലാർക്കിന്ന് താല്പര്യമുണ്ടെന്നാണ് തോന്നിയത്
ഓഹ്.. അതൊരു നല്ല പോസ്റ്റായിരിക്കും
ഞാനാലോചിച്ചുകൊണ്ടിരിക്കുകയാണ്
എനിക്ക് ഒരിടത്തുതന്നെ ഇരുന്നുള്ള… ഈ ഗുമസ്തപ്പണി മടുത്തു...അതുകൊണ്ടാ
അതുശരിയാണ്
അതു യാഥാർഥ്യമായാൽ.. എന്നെ മറന്നുകളയരുത്..കേട്ടോ
ഒരു ഡ്രിങ്ക് കൂടി ആവാം
താങ്ക് യൂ..
എത്ര ദുരിതം പിടിച്ച മനുഷ്യരാ നിങ്ങൾ..?.
എന്തിനെക്കുറിച്ചാ നിങ്ങളാലോചിക്കുന്നത്.?
ശരിക്കും പിച്ചക്കാരെപ്പോലെ.
ഞാൻ അവിടെ പോകാൻ വിചാരിച്ചത്
സുസ്സുജിറോ എന്റെ വല്ല്യേട്ടനായതുകൊണ്ടാണ്
എന്നാൽ കേട്ടോ...,ഞാൻ അദ്ദേഹത്തെ കാണാൻ പോകുന്നില്ല.. കാരണം അദ്ദേഹം ഒരു പണക്കാരനാണിപ്പോൾ
എല്ലാവരും ഇവിടെ വന്നാട്ടേ
എന്താണത്..?
ചന്ദ്രനുദിക്കുന്ന മനോഹരമായ രാത്രി പുറത്തെ തണുത്ത സായാഹ്നം നമുക്കാസ്വദിക്കാം
നിങ്ങളുടെ മുത്തശ്ശന്ന് ചന്ദ്രനെ നോക്കിനിൽക്കുന്നത് ഇഷ്ടമായിരുന്നു
ചന്ദ്രനെ കാണുന്നത് മനസ്സ് ശുദ്ധീകരിക്കുമെന്ന് അദ്ദേഹം എപ്പോഴുംപറയുമായിരുന്നു
അദ്ദേഹം ഇടയ്ക്കിടെ തോട്ടത്തിൽ പോയിനിന്ന് ചന്ദ്രനെ നിരീക്ഷിക്കും
ഈ മുത്തശ്ശി ഒരു കർക്കശക്കാരിയാണ്,അല്ലേ?
അതല്ല..മുത്തശ്ശി ഒരു പഴഞ്ചനാണ്
അവർ ഒരു യാഥാസ്ഥിതിക മനസ്സിന്നുടമയാണ്.
വർത്തമാനം കേട്ടാൽ ഒരധ്യാപികയാണല്ലോ..!
മുത്തശ്ശനും അങ്ങനെയാ..
രണ്ടുപേരും സ്കൂൾ ടീച്ചേഴ്സായിരുന്നു.. രണ്ടുപേർക്കും കർക്കശമായ ചിട്ടകളുണ്ടായിരുന്നു
ഇന്നിപ്പോൾ...
നമ്മൾ മുത്തശ്ശിയെ അലോസരപ്പെടുത്തി
മോശമായിപ്പോയി
ഉടനെ എന്തെങ്കിലും ചെയ്യേണ്ടിയിരിക്കുന്നു
വേവലാതിപ്പെടാതെ....
അവർ വൈകാതെ പഴയ മൂഡ് വീണ്ടെടുക്കും.
എന്നിട്ടും ഹവായിയിലേക്ക് പോകുന്നില്ലെന്ന നിലപാടിൽ ഉറച്ചുനിന്നാലോ.?
അവർ ദുർവാശിക്കാരിയാണെന്നറിയാമല്ലോ.?.
എനിക്കൊരൈഡിയ തോന്നുന്നു
മുത്തഛന്റെ ചരമദിനംവരെ തതാവോവിനെയും യോഷിയെയും എന്തുകൊണ്ട് ഇവിടെ നിർത്തിക്കൂടാ..?
അവരുടെ സന്തോഷത്തിനുവേണ്ടി നിങ്ങളും കുറച്ചെന്തെങ്കിലും ചെയ്യ്
എന്നിട്ട്..നല്ല മൂഡിൽ ഹവായിലേക്ക് കൊണ്ടുപോ..
എനിക്ക് സാധിക്കില്ല... ഓഫീസ്സിൽ പിടിപ്പതു ജോലിയുണ്ട്
അങ്ങനെ പറയരുത്.. നിങ്ങൾക്കിനിയും സമ്മർ വെക്കേഷൻ ബാക്കിയുണ്ട്
മാത്രമല്ല..
സാഹചര്യങ്ങൾ അനുകൂലമായാൽ..നിങ്ങളുടെമുൻപിൽ ഒരു ഭക്ഷ്യസംസ്കരണക്കമ്പനി തുറന്നുകിടപ്പുണ്ട്..
മുത്തശ്ശിക്കും കുട്ടികൾക്കും പാസ് പോർട്ട് സംഘടിപ്പിക്കണം പിടിപ്പതു ജോലിയുണ്ടെനിക്ക്.
അതെക്കുറിച്ച് ആശങ്കപ്പെടേണ്ട അതു ഞാൻ നോക്കാം
മുത്തശ്ശിക്ക് നല്ല മൂഡുണ്ടാക്കുകയാണ്... നമ്മളാദ്യം ചെയ്യേണ്ടത്..
എന്നിട്ടും അവർ പോകില്ലെന്ന് പറഞ്ഞാൽ.. അതൊരു സീരിയസ്സ് പ്രോബ്ലമായിരിക്കും
"നിങ്ങളുടെ ടെലഗ്രാം കിട്ടി...
"ക്ലാർക്ക് ഉടനെ എത്തും.., --സുസ്സുജിറോ..."
ആ ടെലഗ്രാം.. മൊത്തംസംഗതികളെ തകർത്തു
ആറ്റംബോംബിനെക്കുറിച്ചോർമിപ്പിക്കുമ്പോൾ അമേരിക്കക്കാർ പെട്ടെന്ന് മുഷിയാറുണ്ട്
അതെക്കുറിച്ച് ജപ്പാൻകാരും അമേരിക്കക്കാരും ഒരേപോലെ സെൻസിറ്റീവാണ്
ഞാൻ വിചാരിക്കുന്നത് മറ്റ്അമേരിക്കൻസ് അവരെവിഷമത്തിലാക്കിയിരിക്കും..എന്നാണ്..
ക്ലാർക്ക് എന്തിനാണിവിടെ വരുന്നത് എന്നാണ് ഞാനാലോചിക്കുന്നത്
അതായത്
ഒരുപക്ഷേ.. അദ്ദേഹം വരുന്നത്..
ഈ വിഷയം എന്നെന്നേക്കുമായി അവസാനിപ്പിക്കാനാണ്
അങ്ങനെയാണോ..?.
നമ്മളോട് എല്ലാകാര്യങ്ങളും മറക്കണമെന്ന് പറയാൻ
ഞാനിപ്പോൾ പോകാമെന്ന് വിചാരിക്കുന്നു.
ഞാനും വിചാരിക്കുന്നത് അതാണ്
എന്റെ സാന്നിധ്യം ഇവിടെ.. ആവശ്യമില്ലാത്തതുകൊണ്ട് ഞാനും..
അതുകാര്യമാക്കണ്ട..,അല്ലേ?
എന്തൊരു നിരാശയാണിത്...പറയാതിരിക്കാൻ വയ്യ..
ശരിയാണ്.,ഒരു കാര്യവുമില്ലാതെ… പ്രയാസങ്ങൾഅനുഭവിക്കുന്നൂ…
എല്ലാം നിന്റെ തകരാറാണ്.. ഇതുപോലൊരു ടെലഗ്രാം അയച്ചതുകാരണം
മതിയാക്ക്…
താതിയോവിനെ കുറ്റപ്പെടുത്തണ്ട
ഞാനാണ് അവനെക്കൊണ്ട് എഴുതിച്ചത്.
പക്ഷേ...
ശരിയായ കാര്യങ്ങളെഴുതുന്നത് തെറ്റാണെന്ന് ഞാൻ കരുതിയില്ല
വിഡ്ഡിത്തം..!
അവരാണ് ആറ്റംബോംബ് വർഷിച്ചത്….അതെക്കുറിച്ച് ഓർമ്മിപ്പിക്കുമ്പോൾ മുഷിയുന്നുവെന്നോ.?
അവർക്കത്ഇഷ്ടമല്ലെങ്കിൽ അതെക്കുറിച്ചോർക്കണ്ടാ...
പക്ഷേ എനിക്ക് അജ്ഞത നടിക്കാൻ കഴിയില്ല
യുദ്ധം അവസാനിപ്പിക്കാൻ വേണ്ടിബോംബുവർഷിച്ചു എന്നാണവകാശവാദം
അതു സംഭവിച്ചിട്ട് നാല്പത്തഞ്ചുവർഷം കഴിഞ്ഞു..
എന്നാൽ ഇന്നോളം ബോംബ് യുദ്ധത്തെ ഇല്ലാതാക്കിയില്ല
അവർ ഇപ്പോഴും ആളുകളെ കൊന്നൊടുക്കുകയാണ്..!
നിങ്ങൾക്കറിയാമല്ലോ?
എവിടെയും യുദ്ധം അപലപിക്കപ്പെടുന്നു
പക്ഷേ ഒരു യുദ്ധം ജയിക്കാൻ
ആളുകൾ എന്തും ചെയ്യുന്നു
എപ്പോഴായാലും, യുദ്ധം നമ്മളെയെല്ലാം നശിപ്പിക്കും.
നമുക്ക് അറൈവൽ ലോബിയിലേക്ക് പോകാം.
അദ്ദേഹം പുറത്തേക്ക് വരാൻ ഇനിയും സമയമെടുക്കും.
എന്നാലും....
എനിക്കെന്തോ പ്രയാസം തോന്നുന്നു.
അദ്ദേഹം ഇവിടെ വന്നത് എന്റെ അമ്മ സൂചിപ്പിച്ച കാര്യത്തിനാണെങ്കിൽ...
എനിക്ക് ക്ലാർക്കിനെ… കാണണമെന്നുതന്നെയില്ല..
നമുക്ക് തിരിച്ചുപോയാലോ..?
ക്ലാർക്കിന് മുത്തശ്ശിയെ പരിചയപ്പെടുത്തുന്നതു കുഴപ്പമാണെന്നുതോന്നുന്നു.
എനിക്കും തോന്നുന്നുണ്ട്.. പക്ഷേ പരിചയപ്പെടുത്താതെ വയ്യ..
പരിചയപ്പെടുത്തിയില്ലെങ്കിൽ ക്ലാർക്കിനോട് നീതിപുലർത്താൻ കഴിയുകയില്ല
അതിൽ കാര്യമില്ല
അയാൾ വരുന്നത് മുത്തശ്ശിയുമായുള്ള.. ബന്ധം അവസാനിപ്പിക്കാനാണ്
- ഹലോ! - ഹലോ!
താങ്ക് യൂ.
എന്തുകൊണ്ട് നിങ്ങൾ അങ്കിളിനെക്കുറിച്ച്...
ഞങ്ങളോട് നേരത്തേ പറഞ്ഞില്ല..?
എല്ലാമറിയാമെന്ന് ഞാൻ വിചാരിച്ചു...
അങ്കിളിനെക്കുറിച്ചുള്ള യഥാർഥകാര്യങ്ങൾ...
അറിഞ്ഞപ്പോൾ...
ഞങ്ങളെല്ലാംകരഞ്ഞുപോയി..
നാഗസാക്കി കാണുമ്പോൾ, വിശ്വസിക്കാൻ വയ്യ ഇവിടെയാണ് ബോംബ് ഇട്ടതെന്ന്..
ആളുകൾ എല്ലാം മറക്കുന്നു വളരെ വേഗത്തിൽ
പക്ഷേ എനിക്ക് മറക്കാൻ കഴിയില്ല
നമുക്ക് ഒരിക്കൽകൂടി അവിടെ പോയാലോ?
നിങ്ങൾ ഉദ്ദേശിക്കുന്നത്,...ആ സ്കൂളിൽ..?
അതെ.നമുക്ക് മുത്തശ്ശന്റെ സ്ഥലത്തു പോകാം
എവിടെയാണു നാഗസാക്കി..?
ഇവിടെനിന്ന് കാണാനാകില്ല
മലയുടെ മറുവശത്താണ്
ഈ കുട്ടികൾക്കെന്തുപറ്റീ?
അവർക്ക് ക്ലാർക്കിനെ കാണണ്ട അതുകൊണ്ടായിരിക്കും
എല്ലാം നമ്മുടെ തെറ്റാണ്
നമ്മുടെ...?
മണ്ടത്തരം..
പക്ഷേ ക്ലാർക്ക്
അതു നമ്മൾ ചിന്തിച്ചില്ല
മിസ്റ്റർക്ലാർക്ക്.. നാഗസാക്കിയിൽ നിങ്ങൾ.. കാണാനാഗ്രഹിക്കുന്നഏതെങ്കിലും സ്ഥലമുണ്ടോ..?
ങ്ഹാ..ഉണ്ടല്ലോ...
വാ., നമുക്ക് ഹോട്ടലിലേക്ക് പോകാം അതിന്നുശേഷം തീരുമാനിക്കാം
എനിക്കൊരു ഹോട്ടൽ ആവശ്യമില്ല
ഞാൻ താമസ്സിക്കാൻ പോകുന്നത് എന്റെ ആൻറ്റിയുടെ വീട്ടിലാണ് .
അതിന്നുംമുൻപേ… എനിക്കൊരിടം സന്ദർശിക്കാനുണ്ട്
എന്റെ അങ്കിൾ മരണമടഞ്ഞ ആ സ്ഥലം
എല്ലാവരും ഇവിടെയുണ്ടായിരുന്നോ..?
മുത്തശ്ശിയോട് ക്ഷമചോദിക്കാനാണ്.. ക്ലാർക്ക് വന്നിരിക്കുന്നത്
ആ ടെലഗ്രാമിൽ നിന്ന്... അദ്ദേഹം മുത്തശ്ശനെക്കുറിച്ച് മനസ്സിലാക്കി
അച്ഛാ, നിങ്ങൾ പറഞ്ഞിരുന്നത്.. അങ്ങനെയല്ലല്ലോ..
ഐ ആം സോറി... അതെന്റെ മണ്ടത്തരമായിരുന്നു.
ഹലോ...
എന്റെ മകൻ, താതിയോ…. മകൾ,മിനാകോ.
ഞാൻ ക്ലാർക്ക്..എന്തുണ്ട് വിശേഷം..?
എന്റെ മകൻ, ഷിഞ്ചിറോ..
എന്റെ മകൾ
മിടുക്കരാണല്ലോ
കാണാൻ കഴിഞ്ഞതിൽ സന്തോഷം
ആഗസ്റ്റ് 9-നു ശേഷം...
എല്ലാവർക്കും കൂടി..ആൻറ്റിയോടൊപ്പം
ഹവായിയിലേക്ക് പോകാം
എന്റെ അങ്കിൾ...
ഇവിടെയാണോ?
ഇതെന്താ?
അന്നേ ദിവസം മരിച്ച കുട്ടികൾക്കുവേണ്ടി പണിത സ്മാരകം..
ഈ കുട്ടികളോടൊപ്പമാണ്
എന്റെ അങ്കിൾ മരിച്ചത്...അല്ലേ..?
കൃത്യമായി എവിടെയാണത് സംഭവിച്ചത്..?
ഞങ്ങൾക്ക് കണ്ടുപിടിക്കാൻ കഴിയാത്തത് അതാണ്
കണ്ടുപിടിക്കാൻ കഴിയുന്നില്ലാ..?
ആ ദിവസം...
നഗരം മുഴുവൻ അഗ്നിജ്വാലയായിരുന്നു
ഈ സ്ഥലത്ത് ആളുകൾ തിങ്ങിനിറഞ്ഞിരുന്നു രക്ഷപ്പെടാനാണ് അവർ ഇവിടെയെത്തിയത്.
പക്ഷേ ഈ സ്കൂളും അഗ്നിക്കിരയായി
എല്ലാവരുംവെന്തുമരിച്ചു
എല്ലാമെല്ലാം…ഈ ഇരുമ്പുകഷ്ണങ്ങൾപോലും..!
അന്നുമരിച്ച കുട്ടികളുടെ ക്ലാസ്സ് മേറ്റ്സാണ് ഈ ആളുകളെല്ലാം
ഈ ആളുകളോ...!
അവർ ഭയമുളവാക്കുന്നു
എന്തുകൊണ്ടാണെന്നാൽ
ആ ആളുകൾ അതികഠിനമായ ഭയം അനുഭവിച്ചവരാണ്
ഈ ആളുകളെ കാണുമ്പോൾ...
നാഗസാക്കി......ആ ദിവസം......
എനിക്കതറിയാൻ കഴിയുന്നുണ്ട്
ഓക്കേ
നിനക്ക് ഓക്കെയാണെങ്കിലും ക്ലാർക്കിന് ഇത് തീരെ ചെറുതാണ്
അദ്ദേഹത്തിന്റെ കാലുകൾ പുറത്തോട്ടു തള്ളിനിൽക്കും
അദ്ദേഹം സിനിമാനടൻ ജോൺ വെയ്ൻ -ന്റെ അത്രയും നീളമുണ്ട്
നീളം കൂട്ടാൻ ഇതുപയോഗിച്ചാലോ..?
നമ്മൾ സ്വയംവിഡ്ഡികളാവുകയായിരുന്നു
നിനക്കങ്ങനെ തോന്നുന്നില്ലേ?
ശരിയാണെന്ന് തോന്നുന്നു
എനിക്ക് നാണക്കേട് തോന്നുന്നു.
ക്ലാർക്ക് എവിടെ..?
അദ്ദേഹം മുത്തശ്ശിയോടൊപ്പം ഗാർഡനിലേക്കിറങ്ങിയിട്ടുണ്ട്.
അവർക്ക് ആശയവിനിമയം നടത്താൻ കഴിഞ്ഞെങ്കിൽ... എല്ലാം ശരിയായെങ്കിൽ...
ശരിയായീന്നാ തോന്നുന്നേയ്.. അവർ സന്തോഷപൂർവ്വം സംസാരിക്കുന്നു
അങ്കിളിനെക്കുറിച്ചറിയാൻ കഴിയാഞ്ഞതിൽ ഞാൻ ക്ഷമചോദിക്കുന്നു
ആത്മാർഥമായും
അങ്ങനെയാകട്ടെ
നിങ്ങൾ ജനിച്ചതും വളർന്നതും നാഗസാക്കിയിലാണ്
ഇപ്പോഴുമതേ
ഞങ്ങളത് ഉൾക്കൊണ്ടില്ല
അത് തെറ്റായിപ്പോയി
ഞങ്ങൾ തെറ്റായിരുന്നു.
അതൊന്നും സാരമില്ല...
അച്ഛൻ എന്നോട് പറഞ്ഞു:
"ക്ലാർക്ക്, നീ പോകൂ...
" ആൻറ്റിക്കുവേണ്ടി ചെയ്യാൻപറ്റുന്നത് ചെയ്യൂ."
അദ്ദേഹം അതേപറഞ്ഞുള്ളൂ
അതുനന്നായി
അതേ
നിന്നോട് ഒരുപാട് നന്ദിയുണ്ട് ..
നിങ്ങളോടാണ് ഞാൻനന്ദി പറയേണ്ടത്
നിങ്ങളുടെ വാക്കുകൾ എനിക്ക് സന്തോഷം നൽകുന്നു
വളരെവളരെ സന്തോഷം
മിസ്റ്റർക്ലാർക്ക് എവിടെ?
അദ്ദേഹംമുത്തശ്ശിയുടെ അടുത്തിരുന്ന്.. സംസാരിച്ചുകൊണ്ടിരിക്കുന്നു
അവർ ഷേക്ക്ഹാന്റ് നൽകുന്നത് ഞാൻ കണ്ടു
ഓഹ്..അതൊരു നല്ല കാഴ്ച്ചയാണ്
അതെ..വണ്ടർഫുൾ.!
ആ...ആൺകുട്ടി...ഒരു..റോസ്സാപ്പൂവിനെ...കണ്ടൂ....
ഈ കാവ്യത്തിന്റെ ഈണം പണ്ടേ ചിട്ടപ്പെടുത്തപ്പെട്ടതാണ്..!
പറഞ്ഞിരുന്നില്ലേ..ഞാനിതുപഠിച്ചെടുക്കുമെന്ന്
എങ്ങനെ..എങ്ങനെ..?
നമുക്ക് പാടിനോക്കാം
ആ...ആൺകുട്ടി....ഒരു..റോസ്സാപ്പൂവിനെ...കണ്ടൂ..
യുദ്ധഭൂവിൽ നിൽക്കുമൊരു റോസ്സാപ്പൂവിനെ
നിഷ്കളങ്കതയിൽ വിടർന്നൊരു റോസ്സാപ്പൂവിനെ
അതിൽവിളയും ചോരനിറത്താൽ സംഭ്രമിച്ച്..
അനന്തമാം വശ്യശക്തിയാൽ പ്രേരിതനായി..
രക്തവർണ്ണത്താൽ തൽപ്പരനായി..
യുദ്ധഭൂവിൽ നിൽക്കുമൊരു റോസ്സാപ്പൂവിനെ
ഭേഷ്..ഭേഷ്..ഭേഷായിട്ടുണ്ട്..!
മാലാഖമാരുടെ ശബ്ദം ...ആശ്ചര്യം!
ഇതാണോ അങ്കിളിനുള്ള മുറി?
ഇതാണ് നിങ്ങളുടെ ബെഡ്
ഓ..മൈ ഗോഡ്..
ഓക്കേയ്..?
ഓക്കെ..ഓക്കെ.
കുഴപ്പമില്ല…!
കിടന്നുനോക്കട്ടേ..?
ഓ..അതിനെന്താ.!
ഇതാണ് ശരിക്കുള്ള കിടക്ക..
അതെന്താ അവിടെ.?
- അങ്കിളിന്റെ ഫോട്ടോയുണ്ടോ ഇവിടെ.? - ങ്ഹാ..,ഉണ്ട്…ഇവിടെ..
ഇവിടെയും..
ഇതാണു മുത്തഛൻ
വളരെ ചെറുപ്പം.?.
നാൽപ്പത്തിയഞ്ചുവർഷം മുൻപെടുത്തത്
ആ വർഷമാണ്….. ഈ ചിത്രം എടുത്തത്
അദ്ദേഹം...മരിച്ച...അതേ വർഷം
ആ വലിയ അക്ഷരങ്ങൾ
എന്താണ് അവയുടെ അർഥം.?
"നമുക്കെല്ലാവർക്കും വീണ്ടും കാണാം.. പരലോകത്ത് ഒരുമിച്ചുചേരാം."
ഒരു കടൽമീൻ ജലപാതത്തിൽ പൊങ്ങുന്നു...
അതുശരിയല്ല....ഇതൊരു കരിമീനാണ്..
ഒരു കരിമീൻ ജലപാതത്തിൽ പൊങ്ങുന്നു..
തെറ്റി..അത് അങ്ങുമിങ്ങും നീന്തുന്നു
മിസ്റ്റർ ക്ലാർക്ക്...മിസ്റ്റർ ക്ലാർക്ക്..!
എന്താണിത്?
മിസ്റ്റർ ക്ലാർക്കിന്റെ പിതാവ്...
സുസ്സുജിറോ…അദ്ദേഹം മരണപ്പെട്ടു
അത് മിസ്റ്റർ ക്ലാർക്കാണ്
മിസ്റ്റർ ക്ലാർക്ക് പോയി.... വേറെവിമാനത്തിൽ
നമ്മൾ..വീട്ടിലിരിക്കുന്നു..
ക്ലാർക്കിന്ന് അതിൽ ആത്മാർഥമായ ഖേദമുണ്ട്...
പറഞ്ഞു: ഇതുപോലെ പോകേണ്ടിവന്നതിൽ... ദു:ഖമുണ്ടെന്ന്...
വല്ല്യേട്ടാ.....
എന്നോട് പൊറുക്കൂ….
വൈകാതെ അങ്ങയെ കാണാൻ വരാമെന്നാണ്.. ഞാൻ കരുതിയത്.....പക്ഷേ..
ഓഹ്..വല്ല്യേട്ടാ...!
നിങ്ങളെന്നെ കാണുവാൻ വന്നതാണോ..?
വേഗത്തിലാകട്ടെ...അല്ലെങ്കിൽ പ്ലെയിൻ കിട്ടില്ല.
ഞാൻ പോകുന്നില്ലെന്ന് തീരുമാനിച്ചു..
നിങ്ങളുടെ ജോലിയോ..?
ഷിഞ്ചിറോ….മുത്തശ്ശി..എന്താ ചെയ്യുന്നതെന്ന് നോക്ക്..
മുത്തശ്ശിക്കെന്തെങ്കിലും കൊഴപ്പമുണ്ടോ.?
എന്തോ ഉണ്ട്..!
മുത്തശ്ശി ഉറങ്ങുകയാണ്…. ഉറക്കെ കൂർക്കംവലിക്കുന്നുണ്ട്.!
എങ്ങനെയുണ്ട് മുത്തശ്ശിക്ക്..?
അല്പം കഞ്ഞികുടിച്ചു.., ഇപ്പോൾ വീണ്ടുമുറങ്ങുന്നു.
നമുക്കും ഉറങ്ങാൻ പോകാം..അല്ലേ.?
ഇന്നല്പം മഴ കിട്ടുമെന്ന് തോന്നുന്നു... ഡോർ അടയ്ക്കണ്ടേ..?
മുത്തശ്ശീ..!
ബോംബ്..!
മുത്തശ്ശീ.. എന്താ സംഭവിച്ചത്..?
മുത്തശ്ശീ..! എന്തായീക്കാണിക്കുന്നത്..?
ബോംബാണ്..!....രണ്ടുപേരും….വേഗം…വേഗം.. ഈ പുതപ്പ് കൊണ്ട് മൂട്…
ബോംബിനെപ്രതിരോധിക്കാൻ…..ഇതാണു നല്ലത്..!
എത്രയോപേർ വെള്ളവസ്ത്രം ധരിച്ചതുകൊണ്ട്…. രക്ഷപ്പെട്ടിരിക്കുന്നു...!
നമുക്ക് മുത്തശ്ശിയെ …
ഉടനെതന്നെ.. ഹോസ്പിറ്റലിൽ കൊണ്ടുപോകാം..!
മുത്തശ്ശി നല്ല ഉറക്കത്തിലാണ്..
അല്പനേരം കൂടി ഉറങ്ങട്ടെ...
ഏട്ടാ...
മുത്തശ്ശി അവിടെയില്ല..!
ഇതെന്താ...?
ഇത്… മുത്തഛന്റെ വസ്ത്രങ്ങളാണ്...
ഇതെന്തിനാ പുറത്തെടുത്തിട്ടിരിക്കുന്നത്?
അപ്പോ…മുത്തശ്ശി .. പഴയകാലത്തിലേക്ക് സഞ്ചരിക്കുകയാണ്....
മുത്തശ്ശന്റെ കാലത്തുള്ള കാര്യങ്ങളിലേക്ക്… വഴുതിയിറങ്ങുകയാണ്..
ഹലോ.!
ഓഹ്..?
കുറച്ചുനേരം മുൻപ് നിങ്ങടെ മുത്തശ്ശി..… ഞാൻ താമസിക്കുന്നയിടത്തുവന്നു…..
എന്നിട്ട്…
ആകാശത്ത് മേഘങ്ങളെ കണ്ടപ്പോൾ അവർ ഓടിപ്പോയി... നാഗസാക്കിയിലേക്കുള്ള വഴിയിലൂടെയാണോടിയത്…
ഇന്നത്തെ മേഘങ്ങൾ...
ശരിക്കും അന്നത്തെ ദിവസത്തെപോലെയുണ്ട്....
അന്നു സംഭവിച്ച കാര്യങ്ങൾ.. അവർ ഓർത്തിരിക്കാം..
അവർ ആ ദിവസം ഭാവനയിൽ കണ്ടു എന്നാണ് തോന്നുന്നത്...
മുത്തശ്ശീ..!
ആ...ആൺകുട്ടി....ഒരു..റോസ്സാപ്പൂവിനെ കണ്ടൂ...
യുദ്ധഭൂവിൽ നിൽക്കുമൊരു റോസ്സാപ്പൂവിനെ….
നിഷ്കളങ്കതയിൽ വിടർന്നൊരു റോസ്സാപ്പൂവിനെ….
അതിൽ വിളയും ചോരനിറത്താൽ സംഭ്രമിച്ച്...
അനന്തമാം വശ്യശക്തിയാൽ പ്രേരിതനായി..
രക്തവർണ്ണത്താൽ തല്പരനായി....
യുദ്ധഭൂവിൽ നിൽക്കുമൊരു റോസ്സാപ്പൂവിനെ...
മലയാളം പരിഭാഷ : ടി പി സക്കറിയ
ഓപ്പൺഫ്രെയിം,പയ്യന്നൂർ